Държавен вестник, бр. 90, 2009 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  90
всички вноски, посочени в Списък A, и когато 
официалните документи съгласно раздел 2 
(a) от този член бъдат депозирани от тяхно 
име, но в никакъв случай настоящият Уч­
редителен договор не може да влезе в сила 
преди 1 май 1945 г.
Раздел 2. Подписване 
(а) Всяко правителство, от чието име се 
подписва този Учредителен договор, следва 
да депозира пред правителството на Съеди­
нените американски щати официален доку­
мент, в който се декларира, че то е приело 
този Учредителен договор в съответствие 
със своите закони и е предприело всички 
необходими стъпки, които му позволяват да 
изпълнява всички свои задължения по този 
Учредителен договор.
(б) Всяко правителство става страна членка 
на банката от датата на депозиране от негово 
име на посочения в буква (a) по-горе офи­
циален документ, като никое правителство 
не може да стане страна членка, преди този 
Учредителен договор да влезе в сила в съот­
ветствие с раздел 1 от този член.
(в) Правителството на Съединените аме­
рикански щати се задължава да информира 
правителствата на всички страни, чиито 
имена са посочени в Списък A, и всички 
правителства, чието членство е одобрено в 
съответствие с член II, раздел 1 (б), за всички 
подписи, положени под този договор, и за де­
позирането на всички официални документи, 
посочени в буква (a) по-горе.
(г) В момента на подписване на този 
Учредителен договор от негово име всяко 
правителство се задължава да преведе на 
правителството на Съединените американски 
щати една стотна от един процент от цената 
на всяка акция в злато или щатски долари с 
цел покриване на административните разходи 
на банката. Това плащане ще се отчита за 
сметка на плащането, което се предвижда в 
съответствие с член II, раздел 8 (a). Прави­
телството на Съединените американски щати 
съхранява подобни средства в специална 
депозитна сметка и следва да ги преведе на 
Управителния съвет на банката, когато бъде 
свикано първото му събрание съгласно раз­
дел 3 от този член. Ако този договор не влезе 
в сила до 31.ХІІ.1945 г., правителството на 
Съединените американски щати се задължава 
да възстанови тези средства на правителствата, 
които са ги превели. 
(д) Договорът остава открит за подписване 
във Вашингтон от името на правителствата на 
страните, чиито имена са посочени в Списък 
A, до 31.ХІІ.1945 г.
(е) След 31.ХІІ.1945 г. този договор остава 
открит за подписване от името на правител­
ството на която и да е друга страна, чието 
членство е било одобрено в съответствие с 
член II, раздел 1 (б).
(ж) С подписването на този договор всички 
правителства го приемат както от свое име, 
така и по отношение на всички свои колонии, 
презокеански територии, всички територии 
под техен протекторат, власт на сюзерен или 
друга власт и цялата територия, по отношение 
на която те изпълняват своя мандат. 
(з) В случая с правителства, териториите 
на чиито градове са били под вражеска оку­
пация, депозирането на официалния документ, 
посочен в буква (a) по-горе, може да бъде от­
лагано до сто и осемдесетия ден след датата, 
на която тези територии са били освободени. 
Ако обаче официалният документ не бъде 
депозиран преди изтичането на този срок, 
подписът, положен от името на съответното 
правителство, става нищожен и частта от 
неговата вноска, заплатена съгласно буква 
(г) по-горе, се възстановява в негова полза. 
(и) Букви (г) и (з) влизат в сила по отношение 
на всяко правителство, подписало договора, 
от датата на полагане на неговия подпис.
Раздел 3. Откриване на банката
(а) В момента на влизане на този договор 
в сила в съответствие с раздел 1 от този член 
всяка страна членка назначава управител, а 
страната членка, на която е разпределен най-
големият брой акции съгласно Списък A, свик­
ва първото събрание на управителния съвет.
(б) На първото събрание на управителния 
съвет се предприемат мерки за избор на времен­
ни изпълнителни директори. Правителствата на 
петте страни, на които e разпределен най-голям 
брой акции съгласно Списък A, назначават 
временни изпълнителни директори. В случай 
че едно или повече подобни правителства не 
са станали страни членки, постовете на изпъл­
нителни директори, на които те биха имали 
право, остават вакантни, докато съответните 
правителства станат страни членки или до 
1.І.1946 г., което настъпи по-рано. Седем вре­
менни изпълнителни директори се избират 
в съответствие с разпоредбите на Списък Б 
и остават на този пост до датата на първия 
редовен избор на изпълнителни директори, 
който следва да се проведе колкото е възможно 
по-скоро след 1.І.1946 г.
(в) Управителният съвет може да делеги­
ра на временните изпълнителни директори 
всякакви правомощия с изключение на тези, 
които не могат да бъдат делегирани на из­
пълнителните директори.
(г) Банката се задължава да уведоми страни­
те членки, когато е готова да започне работа.
Подписан във Вашингтон в един екзем­
пляр, който остава депозиран в архивите на 
правителството на Съединените американски 
щати, което се задължава да изпрати заве­
рени копия на всички правителства, чиито 
имена са упоменати в Списък A, и всички 
правителства, чието членство бъде одобрено 
в съответствие с член II, раздел 1 (б).